Malaysia di Sukan Olimpik Musim Sejuk 2022

Malaysia bertanding di Sukan Olimpik Musim Sejuk 2022 di Beijing, China, dari 4 hingga 20 Februari 2022. Ini merupakan penampilan kedua negara ke Sukan Olimpik Musim Sejuk dan juga kali kedua berturut-turut sejak penampilan pertama di Sukan Olimpik Musim Sejuk 2018.

Pasukan Malaysia terdiri daripada dua pemain ski alpine (seorang bagi setiap jantina). Ini adalah Sukan Olimpik Musim Sejuk yang pertama untuk Malaysia dengan seorang atlet wanita dalam pasukan. Moira Tan Siew See telah dilantik sebagai ketua delegasi pada 25 September 2021 semasa mesyuarat Majlis Eksekutif Majlis Olimpik Malaysia (MOM) ke-198 yang diadakan secara maya.

Pemain ski Alpine Jeffrey Webb dan Aruwin Salehhuddin adalah pembawa bendera semasa majlis pembukaan. Webb juga merupakan pembawa bendera semasa majlis penutupan.

Peserta 
Berikut adalah senarai bilangan peserta yang menyertai Sukan bagi setiap sukan/disiplin.

Ski Alp 
Dengan memenuhi standard kelayakan asas, Malaysia telah melayakkan sekurang-kurangnya seorang pemain ski alpine lelaki dan seorang wanita.

Rujukan 

Negara di Sukan Olimpik Musim Sejuk 2022
2022 dalam sukan Malaysia
Malaysia di Sukan Olimpik